Președintele Klaus Iohannis a spus, legat de situația actuală din politică, că „numai de asta nu aveam nevoie”.

Președintele României, a declarat că a solicitat PSD-ului pe toate căile de comunicare să termine repede această criză guvernamentală.

Klaus Iohannis a precizat că „E păcat. Aveam deschidere în lume, în Europa și ce ne mai lipsește acum este un guvern stabil. PSD este un partid mare și sper să-și rezolve problemele cât mai repede.”

Klaus Iohannis s-a întâlnit cu premierul luxembourghez, Xavier Bettel, aflat, sâmbătă, într-o vizită oficială în municipiul Sibiu pentru a marca împlinirea a zece ani de când Sibiu şi Luxembourg au împărţit titlul de Capitală Culturală Europeană.